《次韵郡博士贺龟山祠新成 其二》
浪代·释居简

肃瞻老屋话因依，再振工夫岂浪施。学士贱秦麟妄出，老天祚浪凤来仪。

崇儒允叶休明运，溢美宜删赋咏词。弗待文兴自今古，源源未必不由兹。

作者简介：释居简（一一六四～一二四六），字敬叟，号北涧，潼川（今四川三台）人。俗姓龙（《补续高僧传》卷二四作王）。依邑之广福院圆澄得度，参别峰涂毒于径山，谒育王佛照德光，走江西访诸祖遗迹。历住台之般若报恩。后居杭之飞来峰北涧十年。起应霅之铁佛、西余，常之显庆、碧云，苏之慧日，湖之道场，诏迁净慈，晚居天台。理宗淳祐六年卒，年八十三，僧腊六十二。